Diari Oficial de la Generalitat Valenciana


Sumari del DOGV 6990, del 25-03-2013 (2013/2769)

RESOLUCIÓ de 22 de febrer de 2013, de la Conselleria d'Educació, Cultura i Esport, per la qual es modifica l'autorització al centre privat de Formació Professional Centro de Hostelería y Turismo de València.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/2769


Data del document
:   22-02-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 de febrer de 2013, de la Conselleria d'Educació, Cultura i Esport, per la qual es modifica l'autorització al centre privat de Formació Professional Centro de Hostelería y Turismo de València. [2013/2769]  
L'expedient ha sigut iniciat a instància del representant de la titularitat del centre privat de Formació Professional Centro de Hostelería y Turismo de València, número de codi 80694758, que sol·licita l'autorització del cicle formatiu de grau mitjà de Servicis en Restauració i dels cicles formatius de grau superior de Direcció de Cuina i Direcció de Servicis de Restauració, i l'ampliació de dos cicles de grau mitjà de Cuina i Gastronomia. Així mateix, es sol·licita el canvi de titularitat a favor de Centro Superior de Hostelería y Turismo de València, Societat Limitada Unipersonal.  
La Direcció General de Centres Docents va emetre un informe favorable, el 26 de juliol de 2012, respecte a l'adequació de les instal·lacions proposades, quant a espais educatius, d'acord amb la legislació aplicable, al que disposa la normativa aplicable.   
Vista la proposta, d'11 de gener de 2013, de la Direcció Territorial competent en Educació que inclou els informes favorables de la Unitat Tècnica de Construccions, de data 25 d'octubre de 2012, i de la Inspecció d'Educació, de data 18 de desembre de 2012, respecte al professorat i titulacions respectives, de conformitat amb la normativa aplicable.  
  
Vista la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació; la Llei Orgànica 2/2006, de 3 de maig (BOE 04.05.2006), d'Educació; el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 22 de febrer de 2013 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització del centre que a continuació s'indica en els termes que s'hi especifiquen:  
Codi: 61045139  
Denominació genèrica del centre: centre privat de Formació Professional.  
Denominació específica del centre: Centro de Hostelería y Turismo.  
Anterior titularitat: Escuela de Hostelería y Turismo de Valencia, Societat Limitada.  
Nova titularitat que s'autoritza: Centro Superior de Hostelería y Turismo de Valencia, Societat Limitada Unipersonal.  
Domicili: c/ Corretgeria, núm. 28.  
Localitat: València (46753)  
Província: València  
Modificació que s'autoritza:  
S'autoritza el cicle formatiu de grau mitjà de Servicis en Restauració i dels cicles formatius de grau superior de Direcció de Cuina i Direcció de Servicis de Restauració, i l'ampliació de dos cicles de grau mitjà de Cuina i Gastronomia., de manera que el centre queda configurat, en la seua totalitat, amb la composició següent:  
  
Cicles formatius de grau mitjà:  
Família: Hostaleria i Turisme  
- 3 cicles (1r i 2n curs) de Cuina i Gastronomia (codi ensenyança: 42963840656), amb un total de sis cursos presencials, quatre amb 30 llocs escolars cada un que s'impartiran dos en torn de matí i dos en torn de vesprada, i dos cursos amb 20 llocs escolars cada un, que s'impartiran un en torn de matí i un en torn de vesprada.  
  
- 1 cicle (1r i 2n curs) de Servicis en Restauració (codi ensenyança: 22427228907), amb un total de dos cursos presencials, amb 20 llocs escolars cada un, que s'impartiran un en torn de matí i un en torn de vesprada.  
Cicles formatius de grau superior:  
Família d'administració  
- 1 cicle (1r i 2n curs) de Direcció de Cuina (codi ensenyança: 71032953081), amb un total de dos cursos presencials, amb 20 llocs escolars cada un, que s'impartiran un en torn de matí i un en torn de vesprada.  
- 1 cicle (1r i 2n curs) de Direcció de Servicis de Restauració (codi ensenyança: 83419566286), amb un total de dos cursos presencials, amb 20 llocs escolars cada un, que s'impartiran un en torn de matí i un en torn de vesprada.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.92) i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE167, de 14.07.98), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 22 de febrer de 2013.- La consellera d'Educació, Cultura i Esport, p. d. (R. 20.04.2012, DOCV 6763, 27.04.2012), el secretari autonòmic d'Educació i Formació: Rafael Carbonell Peris.